Author: halaszova anita
Last saved by: Krištofovičová Silvia
Company: SPU

Správa zo zahraničnej pracovnej cesty

1. Účastník zahraničnej pracovnej cesty:	
Vladimír Kováčik   	Štátny tajomník Ministerstva školstva, vedy, výskumu a športu SR, vedúci delegácie
Alexander Micovčin            zástupca stáleho predstaviteľa SR pri EÚ, veľvyslanec	
Peter Lukáč                          poradca ŠT MŠVVaŠ SR
Dušan Šándor                      1.tajomník, SZ SR pri EÚ
	
2. Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 28. 5. - 29. 5. 2015
Prijímajúca organizácia: | Stále zastúpenie SR pri EÚ v Bruseli
Účel cesty: | Rada ministrov pre konkurencieschopnosť - časť výskum
Spôsob financovania: | Náklady na ubytovanie, cestovné, stravné a vreckové hradilo MŠVVaŠ SR
3. Rámcový program konferencie:
28.5.2015

16:00 odvoz služobným autom z Bratislavy na letisko vo Viedni, odlet do Bruselu. 
19:15 prílet do Bruselu
19:35 odvoz z letiska do hotela Silken Berlaymont

29.5.2015

08:50 Pracovné raňajky v hoteli Silken Berlaymont s vedúcim SLORD p. D.Strakom
09:20 Odvoz z hotela do Rady EÚ
10:00 Začiatok rokovania Rady ministrov pre konkurencieschopnosť – časť výskum
13:00 ukončenie zasadnutia Rady ministrov 
13:10 Tlačový brífing pána ŠT MŠVVaŠ 
13:30 odvoz pána ŠT MŠVVaŠ SR V. Kováčika na letisko
15:00 odlet ŠT s delegáciou do Viedne

4. Stručný priebeh rokovaní:
Delegáciu SR viedol ŠT MŠVVaŠ SR pán Vladimír Kováčik. Rade predsedala ministerka LV pre výskum pani Marite Seile. Za EK sa zúčastnil komisár Európskej komisie pre vedu, výskum a inovácie pán Carlos Moedas. 
Rada ministrov schválila „Závery Rady“ k poradnej štruktúre ERA (Európskeho výskumného priestoru), k cestovnej mape ERA a k otvorenej vede. 
Najvýznamnejšou informáciou pre ministrov v rámci Rady bola dohoda o škrtoch, presunoch v rámci rozpočtu H2020 v súvislosti s “EFSI” (“Junkcerovým plánom”).
Pôvodne sa rátalo s presunom 2,7 mld.eur z H2020 do “EFSI”. Po negociáciách EP a ministrov ČŠ EÚ pre výskum za zníženie tejto sumy sa podarilo, v rámci trialógu, nájsť kompromisné riešenie medzi EK a EP a Radou. Presun prostriedkov z H2020 do EFSI bude na úrovni 2,2 mld.eur. 
Komisár C. Moedas považuje tento výsledok za svoj úspech i úspech ministrov pre výskum (za pomoci EP) najmä v súvislosti s neľahkými trialógmi k tejto téme. Túto skutočnosť veľmi ocenili aj ministri pre výskum ČŠ EÚ.

Komisár C. Moedas zároveň vyzval ministrov pre výskum, aby rokovali so svojimi ministrami financií ohľadne zoznamu projektov v rámci EFSI („Junckerov plán“). Tieto projekty by podľa neho mali byť zamerané na výskum a vedomostnú spoločnosť.
Ministri pre výskum viacerých nových ČŠ EÚ (vrátane SK) podpísali spoločný list adresovaný komisárovi C. Moedasovi, ktorý upozorňuje na pretrvávajúci problém nespravodlivého odmeňovania výskumníkov z nových ČŠ EÚ v rámci programu H2020.

V rámci Rady informovalo nastupujúce LU PRES o svojich prioritách. V oblasti výskumu to budú: prilákanie talentov vo výskume do EÚ, zlepšenie mobility, lepšie zastúpenie žien vo výskume (vrátane doplnenia do cestovnej mapy ERA), dobrá implementácia ERA vyplývajúca zo „Záverov Rady“, konsolidácia štruktúry a činnosti ERAC-u, integrita výskumníkov a spoločenská akceptácia pri niektorých druhoch výskumu.

Väčšina ČŠ EÚ v zásade podporuje otvorený prístup ku vedeckým informáciám a publikáciám. Niektoré ČŠ EÚ však upozornili na to, že to neznamená, že je všetko zadarmo a tiež problematika si žiada dlhšiu diskusiu (pred prípadnými návrhmi zo strany EK). 

ŠT MŠVVaŠ SR Vladimír Kováčik vo svojom vystúpení podporil Európsku komisiu s ich iniciatívou v oblasti „Open Science“ („Otvorená veda“). Ocenil prednášku prof. J. Wooda a jasné prepojenie tejto problematiky s tvorbou pracovných miest. SK je za to, aby sa o tejto problematike diskutovalo aj na úrovni celej EÚ. ŠT V. Kováčik podporil aj pána komisára C. Moedasa, a aby aj každý ČŠ mal aj svoju národnú stratégiu pre „Open Science“ i „Open Access“. V SK by sme chceli definovať takúto stratégiu aj vo výskumných inštitúciách. Otvorená veda by mala byť transparentná aj v metodológii. SK ocenilo aj projekty EK v tejto oblasti v rámci H2020 i projekty ako „OpenAir“ a pod. Zverejňované by mali byť výsledky vedeckých projektov financované z verejných zdrojov. Zároveň by sme mali viesť intenzívnu diskusiu aj s vydavateľmi o znižovaní poplatkov za vedecké časopisy a prístup k nim. Starostlivo musíme zvážiť aj prípadný dopad revízie európskej legislatívy v oblasti autorského zákona („copyrightov“) aj na výskum a výskumnú komunitu. 

Bod „Rôzne“:   

V rámci bodu „Rôzne“ poskytlo informácie o svojom PRES nastupujúce LU PRES. LU minister pre výskum Marc Hansen uviedol, že chcú v rámci ich PRES, čo najviac načúvať ČŠ EÚ a najmä občanom. Výskum by mal byť stredobodom pozornosti priemyslu. Medzi ich všeobecné priority budú patriť životné prostredie a ľudské zdroje. V oblasti výskumu to zas budú: prilákanie talentov vo výskume do EÚ, zlepšenie mobility, lepšie zastúpenie žien vo výskume (vrátane doplnenia do cestovnej mapy ERA), dobrá implementácia ERA vyplývajúca zo „Záverov Rady“, konsolidácia štruktúry a činnosti ERAC-u, integrita výskumníkov a spoločenská akceptácia pri niektorých druhoch výskumu.

5. Odporúčané závery:
1.)	Ministri pre výskum ČŠ EÚ by mali zintenzívniť dialóg so svojimi ministrami financií, aby medzi projektmi na zozname EFSI boli projekty zamerané na výskum.
2.)	Prijímať na národnej úrovni také opatrenia, ktoré napomôžu úspešnej implementácii a realizácii ERA. Do júna 2016 by mali ČŠ EÚ predložiť svoje vlastné plány pre pokrok smerom k ERA.
3.)	Prediskutovať na národnej úrovni výhody a nevýhody otvorenej vedy a otvoreného prístupu k vedeckým informáciám.

7. Osobitne vyhodnotený očakávaný prínos ZPC:
Výsledky zo zasadnutia Rady pre konkurencieschopnosť, časť Výskum budú využité pri príprave podkladov na neformálnu Radu ministrov pre vedu a výskum, ktorá sa uskutoční 21. júla 2015 v Luxemburgu.
Odporúčania vyplývajúce zo záverov Rady pre konkurencieschopnosť, časť Výskum budú zároveň podkladom pri spracovaní Akčného plánu DSM. 

8. Spôsob zverejnenia výsledkov ZPC, prenos získaných informácií:
Výsledky ZPC, resp. táto správa bude zverejnená na webovom sídle MŠVVaŠ SR.

Súhlasíme so zverejnením správy na internete

Správu vypracovali: 

Peter Lukáč

Dátum: 

Správu schválil: 

Vladimír Kováčik
  štátny tajomník